Sem betur fer má rekja tiltölulega fá slys í köfun til bilunar á búnaði . En verði bilun í búnaði þá tengist hún oftast : bilun í öndunarbúnaði og / eða ventlinum í rananum á flotvestinu Bæði tilvikin má stundum rekja til þess að slöngur orðnar gamlar . Raundæmi frá DAN um slöngur . DAN tryggingafélag kafara segir frá atviki þar sem kafari lenti í vandræðum vegna slöngu . Kafarinn fær ekki loft í gengum öndunarbúnaðinn sem skyldi . Hann lítur á þrýstimælinn og sér að enn er nóg loft á kútnum . Hann gefur félaga sínum merki um að hann sé loftlaus . Félaginn lætur hann hafa varalunga og þeir enda köfunina . Við nánari skoðun á búnaði kom í ljós að innan í slönguna hafði sest gulur kristall sem hindraði loftflæði . Slangan var dæmigerð mjúk slanga ( flex ) . Kafarinn hafði einungis notað hana í nokkur ár . Slangan leit út fyrir að vera heil og var ekkert slitin . Stíflun í slöngu Við nánari rannsókn hefur komið í ljós að svona stífla er ekki einangrað tilvik þessa kafara . Aðrir kafarar í heitum löndum hafa einnig sagt frá þessu . Einhverjir framleiðendur hafa fengið tilkynningar um þetta . Og nú eru frekari rannsóknir í gangi vegna þessa . Kenningar eru um að þessir kristallar myndist við það að loftið inni í slöngunni hitni og kólni á víxl . Þetta gerist þegar búnaður er til dæmis í sólinni fyrir köfun og fer svo í kaldan sjóinn . Með endurteknum hitabreytingum myndast þessi kristall . Á endanum þá heftir hann loftflæðið og slangan stíflast . En sem komið er hafa þessi tilvik einungis verið tilkynnt frá „ heitu löndunum “ . En full ástæða er til að segja frá þessu þar sem sumir kjósa að ferðast ekki með eigin búnað í köfunarferðir . Þar af leiðandi geta þeir hugsanlega lent í aðstæðum eins og kafarinn sem DAN segir frá . Hvenær þarf að skipta um slöngu ? Þegar ytra birgði slöngu er í lagi þá þýðir það ekki að innra birgði sé það . Nýlegar slöngur sem hafa innra lagið úr hitaþolnu plasti ( thermoplastic ) geta verið viðkvæmar fyrir tæringu . Allar slöngur hafa takmarkaðan „ líftíma “ . Innra lag slangna sem fóðraðar eru með thermoplastic virðast safna kristöllum í hitabeltis umhverfi . Ef einhver grunur er um minnkað loftflæði , látið þá skoða slönguna eða skiptið henni út . Kannið ykkar slöngur með því að kreista þær á milli fingranna . Ef það er einhver fyrirstaða þá skiptið um slöngu .